אקסטנט

אקסטנט (באנגלית: Extant) היא סדרת טלוויזיה אמריקאית מסוג דרמה-מדע בדיוני שנוצרה על ידי מייקי פישר והופקה על ידי סטיבן ספילברג. הסדרה סובבת סביב האסטרונאוטית מולי וודס (האלי ברי) החוזרת הביתה למשפחתה לאחר 13 חודשים במשימת יחיד בחלל ומגלה, באופן בלתי מוסבר, שהיא בהריון.

ב-7 באוגוסט 2013, הודיעה רשת CBS שבכוונתה לאשר את הסדרה בת ה-13 פרקים, CBS דילגה על שלב הפיילוט המסורתי ואישרה את שידורה של הסדרה. סטיבן ספילברג שימש כאחד מהמפיקים בפועל של הסדרה. הפקת הסדרה החלה בלוס אנג'לס ב-10 בפברואר 2014.

הסדרה משודרת בארצות הברית ברשת הטלוויזיה CBS בהפקת חברת אמבלין אנטרטיינמנט. הסדרה עלתה לאוויר ב-9 ביולי 2014.

באוקטובר 2015, בוטלה הסדרה על ידי CBS לאחר 2 עונות.

בישראל הסדרה עלתה לאוויר ביום שבת, 30 באוגוסט 2014 בערוץ HOT Zone וב-Hot VOD.

עלילה
מולי וודס, אסטרונאוטית מסוכנות החלל ISEA נשלחת למשימת יחיד בחלל שאורכה 13 חודשים על סיפונה של תחנת החלל סרפים. היא חוזרת הביתה לבעלה ג'ון, מהנדס רובוטיקה שיצר את בנם אית'ן, אב טיפוס אנדרואידי שנקרא "Humanich" ("מאונש"). מולי מגלה באופן מסתורי שהיא בהריון, ומתחילה בחיפוש אחר תשובות.

הקדמת פתיחה: (מקוריין על ידי האלי ברי): 

דמויות
דמויות ראשיות
 מולי וודס (האלי ברי): אסטרונאוטית מסוכנות החלל ISEA ומדענית, שבאופן מסתורי חוזרת הביתה ומגלה שהיא בהריון לאחר שראתה את המאהב לשעבר שלה שמת בתחנת החלל סרפים.
 ד"ר ג'ון וודס (גוראן ויסניץ): בעלה של מולי, הוא מהנדס רובוטיקה ועומד בראש פרויקט ה"מאונשים".
 אית'ן וודס (פירס גאגנון): בנם של מולי וג'ון, רובוט דמוי-אדם והאב טיפוס של פרויקט ה"מאונשים".
 הידקי יאסומוטו (הירויוקי סנאדה): מהבעלים של תאגיד יאסומוטו.
 אלן ספארקס (מייקל אוניל): מנהל סוכנות החלל ISEA.
 ג'ולי ג'לינו (גרייס גאמר): העוזרת של ג'ון וודס בפרויקט המאונשים.
 ד"ר סאם בארטון (קמרין מנהיים): רופאה מפעם ה-ISEA, וחברתה של מולי.

דמויות אורח
 פמי דוד (אנני ורשינג): חברת דירקטוריון בתאגיד יאסומוטו, סקפטית מאוד בנוגע לפרויקט המאונשים.
 הרמון קרייגר (בראד בייר): אסטרונאוט מ-ISEA שראה את אמו המתה בתחנת החלל סרפים, הוא ביים את התאבדותו וחי כיום בבידוד.
 גורדון קרן (מורי סטרלינג): סגן המנהל החדש של סוכנות החלל ISEA.
 קווין (לואיס גוסט ג'וניור): דוקטור לשעבר, ואביה המנוכר של מולי.
 קייטי ספארקס (טסה פרר):  קרובת משפחה של אלן.

קבלה
ביקורות
אקסטנט קיבלה ביקורות חיוביות. באתר Metacritic, הסדרה מחזיקה בתוצאה של 68 מתוך 100, בהתבססות על 31 ביקורות, בשפת האתר הסדרה קיבלה ביקורות "חיובית באופן כללי". באתר Rotten Tomatoes, הסדרה מחזיקה בתואר "טרי מוסמך" עם ציון של 83% בהתבססות על 40 ביקורות. ההסכמה הכללית היא: "למרות שהרבה מרעיונות הסדרה הושאלו באופן ברור ממקורות אחרים, אקסטנט נהנית מגישה ייחודית לכמה סיפורים מוכרים".

רייטינג ושבחים
פרק הבכורה של הסדרה נצפה בארצות הברית על ידי 9.58 מיליון צופים והעונה הראשונה קיבלה רייטינג ממוצע של 6.20 מיליון צופים לפרק. ב-2014, נבחרה הסדרה, יחד עם עוד 6 אחרות, ל"פרס בחירת מבקרי הטלוויזיה לסדרה החדשה המרתקת ביותר".

פרקים
 מס' פרק  כותרת  בימוי  תסריט  תאריך שידור הבכורה  צופים בארצות הברית (מיליונים) 1  "Re-Entry"  אלן קולטר  מייקי פישר  9 ביולי 2014  9.58 2  "Extinct"  מאט ארל ביסלי  לסלי בוהם  16 ביולי 2014  7.96 3  "Wish You Were Here"  הולי דייל  מייקי פישר  23 ביולי 2014  6.48 4  "Shelter"  פריס ברקליי  גרג ווקר  30 ביולי 2014  5.92 5  "What on Earth is Wrong?"  דן לרנר  פיטר אוקו  6 באוגוסט 2014  5.94 6  "Nightmares"  אדם ארקין  אליזה קלארק  13 באוגוסט 2014  5.68 7  "More in Heaven and Earth"  כריסטין מור  ונסה רייסן  20 באוגוסט 2014  5.57 8  "Incursion"  פול מק'ריין  גאווין ג'והנסון  20 באוגוסט 2014  5.57 9  "Care and Feeding"  דן אטיאס  מייקי פישר  27 באוגוסט 2014  5.67 10  "A Pack of Cards"  דן לרנר  לסלי בוהם  27 באוגוסט 2014  5.67 11  "A New World"  קווין דאולינג  אליזה קלארק  3 בספטמבר 2014  5.78 12  "Before the Blood"  דייוויד סולומון  פיטר אוקו  10 בספטמבר 2014  4.64 13  "Ascension"  מיגל ספוצ'ניק  מייקי פישר  17 בספטמבר 2014  -

קישורים חיצוניים


 עמוד הסדרה, באתר CBS
 עמוד הסדרה, באתר פייסבוק

קטגוריה:סדרות מדע בדיוני אמריקאיות
קטגוריה:אולפני CBS: תוכניות וסדרות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2014